CELEX: 32007R0128
Language: lt
Date: 2007-02-12 00:00:00
Title: 2007 m. vasario 12 d. Komisijos reglamentas (EB) Nr. 128/2007, iš dalies keičiantis Reglamentą (EB) Nr. 580/2004, nustatantį eksporto gražinamųjų išmokų skyrimo už žemės ūkio produktus konkurso tvarką, ir Reglamentą (EB) Nr. 581/2004, skelbiantį nuolatinį eksporto grąžinamųjų išmokų už tam tikras sviesto rūšis konkursą

13.2.2007   
            
            
               LT
            
            
               Europos Sąjungos oficialusis leidinys
            
            
               L 41/6
            
         
      KOMISIJOS REGLAMENTAS (EB) Nr. 128/2007
   2007 m. vasario 12 d.
   iš dalies keičiantis Reglamentą (EB) Nr. 580/2004, nustatantį eksporto gražinamųjų išmokų skyrimo už žemės ūkio produktus konkurso tvarką, ir Reglamentą (EB) Nr. 581/2004, skelbiantį nuolatinį eksporto grąžinamųjų išmokų už tam tikras sviesto rūšis konkursą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač jo 26 straipsnio 3 dalį, 31 straipsnio 3 dalies b punktą ir 14 dalį,
   kadangi:
   
               (1)
            
            
               Komisijos reglamento (EB) Nr. 580/2004 (2) 1 straipsnyje yra išvardyti produktai, kuriems nustatant eksporto grąžinamąsias išmokas taikoma konkurso tvarka. Atrodo, kad eksporto licencijų paraiškų dėl sviesto, kurio riebalų kiekis sudaro 80 %, pateikiama labai nedaug. Siekiant supaprastinimo reikėtų panaikinti tokiems produktams taikomą tvarką.
            
         
               (2)
            
            
               Nukrypstant nuo 2000 m. birželio 9 d. Komisijos reglamento (EB) Nr. 1291/2000, nustatančio bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (3), Reglamento (EB) Nr. 580/2004 7 straipsnio 2 dalyje numatyta, kad konkurso būdu gautos eksporto licencijos negali būti perleidžiamos. Siekiant supaprastinimo ir prekybos pagal šią tvarką palengvinimo, ta nukrypti leidžianti nuostata turėtų būti panaikinta.
            
         
               (3)
            
            
               Todėl reikėtų atitinkamai iš dalies pakeisti Reglamentus (EB) Nr. 580/2004 ir (EB) Nr. 581/2004 (4).
            
         
               (4)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 580/2004 iš dalies keičiamas taip:
   
               1)
            
            
               1 straipsnio b punktas pakeičiamas taip:
               
                           „b)
                        
                        
                           natūralų sviestą, išfasuotą į gabalus, kurių neto svoris ne mažesnis kaip 20 kilogramų, klasifikuojamą kodu ex ex 0405 10 19 9700;“.
                        
                     
         
               2)
            
            
               7 straipsnio 2 dalis išbraukiama.
            
         
               3)
            
            
               Priedo 2 dalis išbraukiama.
            
         2 straipsnis
   Reglamento (EB) Nr. 581/2004 1 straipsnio 1 dalies a punktas pakeičiamas taip:
   
               „a)
            
            
               natūralų sviestą, išfasuotą į gabalus, kurių neto svoris ne mažesnis kaip 20 kilogramų, klasifikuojamą kodu ex ex 0405 10 19 9700;“.
            
         3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   1 straipsnio 2 dalis taikoma licencijoms, išduotoms po šio reglamento įsigaliojimo.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. vasario 12 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 90, 2004 3 27, p. 58. Reglamentas su paskutiniais pakeitimais, padarytais reglamentu (EB) Nr. 1814/2005 (OL L 292, 2005 11 8, p. 3).
   
      (3)  OL L 152, 2000 6 24, p. 1. Reglamentas su paskutiniais pakeitimais, padarytais Reglamentu (EB) Nr. 1913/2006 (OL L 365, 2006 12 21, p. 52).
   
      (4)  OL L 90, 2004 3 27, p. 64. Reglamentas su paskutiniais pakeitimais, padarytais Reglamentu (EB) Nr. 1919/2006 (OL L 380, 2006 12 28, p. 1).